આપણને જે બાબત ગમે છે અથવા જે પસંદ પડે છે તેવી બાબત આપણને આપોઆપ યાદ રહે છે તે આપણે જીવનભર ભુલતા નથી, આપણે હમણાં સુધી અનેક ફિલ્મો જોઈ હશે, આપણે એક પણ ફિલ્મમાં ડાયરી પેન લઈ ગયા નથી અને તેની નોંધ કરી નથી છતાં આપણે જે ફિલ્મો પસંદ પડી તેની ડાયલોગ અને ગીત આપણને કંઠસ્થ થઈ ગયા છે કારણ આપણા હ્રદય સાથે તેનો નાતો થઈ ગયો, બસ આટલુ જ સરળ મારૂ પત્રકરાત્વ રહ્યુ, પત્રકારત્વમાં શરૂઆતના ગાળામાં અપુરતો પગાર- નોકરીની તકો ઓછી અને તે સિવાયની અનેક સમસ્યાઓ હોવા છતાં પત્રકારત્વનો નાતો મારા હ્રદય સાથે રહ્યો તેના કારણે મારી તકલીફો તરફ મારૂ ધ્યાન ગયુ જ નહીં અને બીજી બાબત કે મને ગમતુ કામ હોવાને કારણે રીપોર્ટીંગ દરમિયાન મને ઘટના-તારીખ નામ વગેરે જરૂરી બાબતો લખ્યા વગર પણ યાદ રહેવા લાગી અને ઈશ્વરની કૃપાથી આજે પણ મને લખ્યા વગર યાદ રહે છે, હું પત્રકારત્વની કોલેજમાં જયારે વર્ગ લેવા જઉ છુ ત્યારે પત્રકારત્વના વિધ્યાર્થીઓને અચુક કહુ છુ કે તમને ગમતુ કામ કરજો કારણ તેમાં તમારે કઈ યાદ રાખવાની ચીંતા કરવાની હોતી નથી,